ਸੇਲੀਨਾ ਗੋਮੇਜ਼
ਸੇਲੀਨਾ ਮੈਰੀ ਗੋਮੇਜ਼ (/səˈliːnə məˈriː ˈɡoʊmɛz/ sə-LEE-nə mə-REE GOH-mez; ; ਜਨਮ ਜੁਲਾਈ 22, 1992) ਇੱਕ ਅਮਰੀਕੀ ਅਦਾਕਾਰਾ ਅਤੇ ਗਾਇਕਾ ਹੈ ਜੋ ਡਿਜ਼ਨੀ ਚੈਨਲ ਦੇ ਐਮੀ ਇਨਾਮ ਜੇਤੂ ਟੈਲੀਵਿਜ਼ਨ ਲੜੀ ਵਿਜ਼ਰਡ ਆਫ ਵੇਵਰਲੀ ਪਲੇਸ ਵਿੱਚ ਮੁੱਖ ਕਿਰਦਾਰ ਨਿਭਾਉਣ ਲਈ ਜਾਣੀ ਜਾਂਦੀ ਹੈ। ਉਸਨੇ ਐਨਦਰ ਸਿੰਡਰੈਲਾ ਸਟੋਰੀ, ਵਿਜ਼ਰਡ ਆਫ ਵੇਵਰਲੀ ਪਲੇਸਃ ਦ ਮੂਵੀ ਅਤੇ ਪ੍ਰਿੰਸੈਸ ਪ੍ਰੋਟੇਕਸ਼ਨ ਪ੍ਰੋਗਰਾਮ ਵਰਗੀ ਮੁੱਖ ਅਤੇ ਟੈਲੀਵਿਜਨ ਫਿਲਮਾਂ ਵਿੱਚ ਵੀ ਅਦਾਕਾਰੀ ਕੀਤੀ ਹੈ। ਉਸਨੇ ਵੱਡੇ ਪਰਦੇਂ ਦੀਆਂ ਫਿਲਮਾਂ ਵਿੱਚ ਰਮੋਨਾ ਐਂਡ ਬੀਜ਼ੁਸ ਨਾਲ ਸ਼ੁਰੂਆਤ ਕੀਤਾ।

ਉਸਦਾ ਕਰੀਅਰ ਸੰਗੀਤ ਉਦਯੋਗ ਵਿੱਚ ਵੀ ਫ਼ੈਲ ਚੁੱਕਿਆ ਹੈ। ਉਹ ਸੇਲੀਨਾ ਗੋਮੇਜ਼ ਐਂਡ ਦ ਸੀਨ ਨਾਮ ਦੇ ਪੌਪ ਬੈਂਡ ਦੀ ਮੁੱਖ ਗਾਇਕਾ ਅਤੇ ਮੋਢੀ ਹੈ ਜੋ ਆਰ.ਆਈ.ਏ.ਏ. ਦੁਆਰਾ ਸੋਨ ਪ੍ਰਮਾਣਿਤ ਤਿੰਨ ਐਲਬਮਃ ਕਿਸ ਐਂਡ ਟੈੱਲ, ਅ ਈਅਰ ਵਿਦਾਊਟ ਰੇਨ ਅਤੇ ਵੈੱਨ ਦ ਸੰਨ ਗੋਜ਼ ਡਾਊਨ ਬਣਾ ਚੁੱਕਿਆ ਹੈ।

ਜੀਵਨ 
ਸੇਲੀਨਾ ਦਾ ਜਨਮ ਗਰਾਂਡ ਪ੍ਰੈਰੀ, ਟੈਕਸਸ ਵਿੱਚ ਹੋਇਆ ਸੀ। ਉਹ ਸਾਬਕਾ ਰੰਗ ਮੰਚ ਅਦਾਕਾਰਾ ਅਮੈਂਡਾ ਡਾਨ ਮੈਂਡੀ ਟੀਫੀ ਅਤੇ ਰਿਕਾਰਡੋ ਜੋਏਲ ਗੋਮੇਜ਼ ਦੀ ਧੀ ਹੈ। ਉਸਦਾ ਨਾਮਕਰਨ ਤੇਜਾਨੋ ਗਾਇਕਾ ਸੇਲੀਨਾ ਦੇ ਨਾਂਅ ਉੱਤੇ ਕੀਤਾ ਗਿਆ ਹੈ ਜੋ ਗੋਮੇਜ਼ ਦੇ ਜਨਮ ਤੋਂ ਤਿੰਨ ਸਾਲ ਬਾਅਦ ਹੀ ਚੱਲ ਵਸੀ ਸੀ। ਉਸਦਾ ਪਿਤਾ ਮੈਕਸਿਕੀ ਖ਼ਾਨਦਾਨ ਵਿੱਚੋਂ ਅਤੇ ਮਾਂ ਇਤਾਲਵੀ ਖ਼ਾਨਦਾਨ ਵਿੱਚੋਂ ਹੈ। ਜਦੋਂ ਉਹ ਪੰਜ ਸਾਲ ਦੀ ਸੀ ਤਦ ਉਸਦੇ ਮਾਤਾ-ਪਿਤਾ ਦਾ ਤਲਾਕ ਹੋ ਗਿਆ ਅਤੇ ਉਸਦੀ ਇਕਲੌਤੀ ਔਲਾਦ ਦੇ ਰੂਪ ਵਿੱਚ ਉਸਦੀ ਮਾਂ ਨੇ ਪਰਵਰਿਸ਼ ਕੀਤੀ। ੨੦੦੬ ਵਿੱਚ ਮੈਂਡੀ ਨੇ ਬਰਾਇਨ ਟੀਫੀ ਨਾਲ ਦੂਜਾ ਵਿਆਹ ਕਰਵਾਇਆ।

ਹਵਾਲੇ 

ਜਨਮ 1992
21ਵੀਂ ਸਦੀ ਦੀਆਂ ਅਮਰੀਕੀ ਅਦਾਕਾਰਾਵਾਂ
ਅਮਰੀਕੀ ਫ਼ਿਲਮੀ ਅਦਾਕਾਰਾਵਾਂ
ਜ਼ਿੰਦਾ ਲੋਕ